Referat af generalforsamlingen den 15. Marts 2017

1. Valg af: stemmetællere, dirigent og protokolfører.

*Frank Haagensen og Irene Linnet blev valgt som stemmetællere, Jacob Lorenzen  som dirigent og Bent Christensen som protokolfører.*

*Jacob konstaterede herefter, at generalforsamlingen var varslet og indkaldt i henhold til vedtægterne og gav ordet til Hanne Frisk til*

*2.* Aflæggelse af lokalrådets årsberetning.

*Hanne: Madpakkehytten startede som en bålhytte, men blev til en madpakkehytte*

*på grund af diverse lovkrav og regler. Der kommer sider på hytten, som også vil blive møbleret med borde og bænke.*

*Frysehuset er et andet stort projekt, blandt meget andet skal der søges penge hos mange forskellige fonde og indhentes tilladelser til gennemførelse af projektet.*

*Lokalrådet har været på inspirationstur til Ærø, hvor der sker en masse spændende ting. Vi har stor glæde af vores landsbypedel Carl. Blandt andet har han malet vejstenene, hjulpet med plantekasser, legeplads, stien på Benzinvej. Carl kommer hver anden mandag, idet vi deler ham med andre landsbyer.*

*Andelauget har også været i gang igen, der var 25 ænder sidste år.*

*Grundlovsdag blev der afholdt et stort loppemarked.*

*Der blev igen holdt en fin Sankthans-fest.*

*Lokalrådet har et fint samarbejde med kirke og menighedsråd, vi får stillet en side til rådighed i Kirkebladet, hvor vi fortæller om løst og fast fra lokalrådet.*

*Der er kommet to nye fodboldmål, nye stærekasser og en stor stærekasse, der er mobil og tjener som infotavle.*

*Der er fortsat samarbejde med Jejsing i forbindelse med Kulturelt Forum. Sæsonen afsluttes med Sigurd Barrett og 'Luther på 60 minutter' i Hostrup Kirke den 5. maj.*

*Vi havde igen et flot juletræ i år, tak til juletræsgruppen. Nyttejobberne har været til stor hjælp i forbindelse med gangstien og området omkring juletræet.*

*Der er plantet buksbom ved skamstøtten. Samarbejdet med kommunen fungerer fint.*

*Vi har holdt et inspirationsmøde med Øster Højst Borgerforening og i samarbejde med Ringreiterverein afholdt et velbesøgt lottospilsarrangement med omkring 100 deltagere.*

*Der er kommet nyt bord/bænkesæt på Benzinvej, skraldespanden er blevet fjernet, idet den blev brugt uhensigtsmæssigt af forbipasserende. Medlemmer og bestyrelse har i årets løb deltaget i en lang række møder og arrangementer.*

3. Godkendelse af lokalrådets beretning. Beretningen blev godkendt.

4. Forelæggelse af det reviderede regnskab.

*Christian Andresen forelagde og gennemgik det reviderede regnskab, som for året 2016 slutter med et flot resultat på kr. 72.393,39.*

5. Godkendelse af det reviderede regnskab. Regnskabet blev godkendt.

6. Fastsættelse af kontingent. Kontingentet fortsætter med kr. 75,00 pr. husstand eller kr. 50,00 pr. person.

7. Indkomne forslag. Der var ingen indkomne forslag.

8. Valg. Lars Thomsen og Inger Behrens modtog begge genvalg. Bent Christensen ønskede ikke genvalg. Claus Haagensen blev valgt. Uschi blev valgt som revisor.

9. Eventuelt

*Der blev bl.a. drøftet: Gode ideer til ny initiativer, hjertestarter, byfest, plantekasser, ølbrygning, hjemmeside og Facebook, andelaug (henvendelse til Lisbeth eller Inger).*

10. Godkendelse af protokol. Protokollen blev godkendt.

*Referat den 16. marts 2017 / Bent Christensen*